Molemmat
Oi, Impein soma,
 sä pakenetko pois?
 Ei, armas oma,
 en vielä sitä sois!

 Oi, mitä luulet,
 noin vakavaksi käyt?
 Jos syömmes kuulet
 sä ääntä, toisin näyt.

 Niin, oikein tytti!
 nyt istu polvellein.
 Sun poves sytti
 vain mulle onneksein.

 Taas, impein hyvä,
 uin katsees lampea;
 se vaikka syvä,
 sen vielä mittaan ma.

 Mä paljon vaadin,
 sä tiennetkö jo tuon?
 Vain totta laadin,
 mä huultes punan juon.....

 No kyynel sulta
 jo tuli. Sekö työs?
 Sä muista kulta,
 mä kera riudun myös.